jkorsvik/nowiki_second_scrape_merged huggingface dataset:
Aidan Turner

Aidan Turner (født 19. juni 1983 i Dublin) er en irsk skuespiller. Han er mest kjent for å ha spilt rollen Kíli i de tre filmene The hobbit. Han er også veldig kjent for å ha spilt John Mitchell i dramaserien Being Human. 


== Karriere ==
Aidan Turner fikk sitt gjennombrudd i Hobbiten: En uventet reise (2012), som dvergen Kíli, en rolle han gjentok i de to neste Hobbit-filmene. Han spilte også Luke Garroway i Harald Zwarts fantasyfilm The Mortal Instruments: City of Bones.
Turner har også hatt opptredener i TV-serier som Being Human og The Tudors. I 2015 kom en TV-serie ut som heter Poldark. Der spiller Aidan Turner hovedrollen Ross Poldark. Han har dessuten spilt rolle i en femepisoders serie om Prerafaelittene (Tittel: «Desperate Romantics»).
Aidan Turner har også deltatt på en del photoshoot.


== Filmografi ==


== Referanser ==


== Eksterne lenker ==
(en) Aidan Turner på Internet Movie Database 
(sv) Aidan Turner i Svensk Filmdatabas 
(fr) Aidan Turner på Allociné 
(en) Aidan Turner på AllMovie 
(en) Aidan Turner hos The Movie Database
Jemima West

Jemima West (født 11. august 1987 i Paris) er en fransk skuespiller.


== Personlig ==
Hun har engelske foreldre, men tilbragte mesteparten av oppveksten i Paris.


== Karriere ==
West har fått rollen som Isabelle Lightwood i Harald Zwarts kommende fantasyfilm The Mortal Instruments: City of Bones (2013), en film det knyttes store forventninger til. Hun har også hatt en gjesterolle i TV-serien The Borgias med blant andre Jeremy Irons.


== Filmografi ==


=== Film ===


=== TV ===


== Referanser ==


== Eksterne lenker ==
(en) Jemima West på Internet Movie Database 
(en) Jemima West på AllMovie 
(en) Jemima West hos The Movie Database
Stephen Bray

Stephen «Steve» Bray (født 23. desember 1956 i Detroit i Michigan) er en amerikansk låtskriver, trommeslager og plateprodusent. Han er best kjent for sitt samarbeid med Madonna. Bray eier og driver Saturn Sound innspillingsstudio og labelen Soultone Records. Han er gift med filmprodusenten Stephanie Allain, som produserte Hustle & Flow og Black Snake Moan.


== Krediteringer (utvalg) ==
«Ain't No Big Deal», av Barracuda (original demo av Madonna) på Epic Records 1982
«Warning Signs», Madonna (ikke utgitt)
«Angel», Madonna
«Stay», Madonna
«Pretender», Madonna
«Over and Over», Madonna
«Into the Groove», Madonna
«Desperately Seeking Susan», Madonna (ikke utgitt)
«Say It, Say It», E.G. Daily
«Baby Love», Regina, senere utgitt som coverlåt av Dannii Minogue
«True Blue», Madonna
«Jimmy Jimmy», Madonna
«Where's The Party», Madonna
«Spotlight», Madonna
«Working my Fingers to the Bone», Madonna (ikke utgitt)
«Pipeline», Madonna (ikke utgitt)
«Cross My Broken Heart, The Jets
«Sendin' All My Love», The Jets
«Each time You Break My Heart», Nick Kamen med Madonna (original demo av Madonna)
«Right On Track», The Breakfast Club
«Causing a Commotion», Madonna
«Can't Stop», Madonna
«Love Attack», Madonna (ikke utgitt)
«First Is A Kiss», Madonna (ikke utgitt)
«Express Yourself», Madonna
«Keep It Together», Madonna
«Baby Gonna Shake», Royalty
«Get Over», Nick Scotti (original demo av Madonna)
«Count The Days», »Rhythm Of Love», Kylie Minogue (på hennes 1990 album »Rhythm Of Love»)
«Little Black Book», Gina G (på hennes 2005 album »Get Up & Dance»)
«That's Why»,  The Party
«Needin' Someone», The Party
«Change On Me», The Party
«Most Of All», Jody Watley


== Referanser ==


== Eksterne lenker ==
(en) Stephen Bray på Internet Movie Database 
(da) Stephen Bray på Filmdatabasen 
(en) Stephen Bray hos The Movie Database 
(en) Stephen Bray hos Internet Broadway Database 
(en) Stephen Bray på Discogs 
(en) Stephen Bray på MusicBrainz 
(en) Stephen Bray på AllMusic
Horacio Cartes

Horacio Manuel Cartes Jara (født 5. juli 1956 i Asunción) er en paraguayansk forretningsmann og politiker for Coloradopartiet. Han vant presidentvalget i 2013 og ble innsatt som Paraguays president 15. august samme år. Han var president til 2018.
Cartes er forretningsmann. Virksomheten hans har drevet med dyrking av tobakk og soyabønner, produksjon av sigaretter og leskedrikker, samt bank- og finansvirksomhet. Han regnes som en av Paraguays rikeste menn. Cartes har også vært president i fotballklubben Club Libertad siden 2001.
Lenge var Cartes ikke engasjert i politikk, men ble i 2009 medlem i Coloradopartiet. Ved presidentvalget i 2013 stilte han mot Efraín Alegre fra Partido Liberal Radical Auténtico. De to kandidatene la i valgkampen vekt på å bringe Paraguay tilbake til den regionale organisasjonen Mercosur, som landet ble utestengt fra etter at president Fernando Lugo i 2012 ble avsatt i en riksrettssak. Andre viktige saker, som begge kandidatene stilte seg bak, var jordreform, utbygging av flyplasser og landeveger, samt effektivisering av statsselskaper og offentlig sektor. Cartes' kommentar om at homoseksuelle er å sammenligne med aper, og at han ville skyte seg i testiklene hvis hans barn inngikk likekjønnet ekteskap, vakte oppmerksomhet. Cartes vant valget med 45,91 % av stemmene, mot Alegres 36,84 %.


== Referanser ==
Efraín Alegre

Pedro Efraín Alegre Sasiain (født 18. januar 1963 i San Juan Bautista) er en paraguayansk politiker for Partido Liberal Radical Auténtico. Han stilte som kandidat i presidentvalget i 2013, men tapte.
Alegre er jurist. Han har tidligere vært minister for offentlige arbeider.Ved presidentvalget i 2013 stilte han mot Horacio Cartes fra Coloradopartiet. De to kandidatene la i valgkampen vekt på å bringe Paraguay tilbake til den regionale organisasjonen Mercosur, som landet ble utestengt fra etter at president Fernando Lugo i 2012 ble avsatt i en riksrettssak. Andre viktige saker, som begge kandidatene stilte seg bak, var jordreform, utbygging av flyplasser og landeveger, samt effektivisering av statsselskaper og offentlig sektor. Alegre fikk 36,8 % av stemmene i valget og tapte for Cartes med 45,9 %.


== Referanser ==
Bi Kidude

Bi Kidude, egentlig Fatuma binti Baraka, (født omkring 1910 i sultanatet Zanzibar, død 17. april 2013 i Zanzibar by) var en tanzaniansk musiker, kjent som taarab- og unyagosanger.
Bi Kidude startet sin musikalske karriere på 1920-tallet. Etter å ha rømt fra et arrangert ekteskap, begynte hun å opptre rundt om i Tanganyika. På 1930-tallet gjorde hun seg bemerket som sanger i Egypt, før hun på 1940-tallet vendte tilbake til Zanzibar.I 2005 ble hun hedret med pris av WOMEX (WOrld Music EXpo).


== Referanser ==


== Eksterne lenker ==
(en) Bi Kidude – kategori av bilder, video eller lyd på Commons 
(en) Bi Kidude på Internet Movie Database 
(en) Bi Kidude på Discogs 
(en) Bi Kidude på MusicBrainz 
(en) Bi Kidude på AllMusic
Beau Bassin-Rosehill

Beau Bassin-Rosehill er en by på Mauritius og er med 103 098 innbyggere (2011) landets andre største by. Den ble etablert som fusjon av byene Beau Bassin og Rose-Hill.


== Vennskapsbyer ==
 Saint-Pierre, Réunion
 Quartier Militaire, Mauritius


== Kjente innbyggere ==
Gaëtan Duval (1930-1996), politiker
Raymond Mamet (1912-1996), entomolog
Hervé Masson (1919-1990), maler og journalist
Loys Masson (1915-1969), forfatter
Shenaz Patel (1966-), forfatter


== Referanser ==


== Eksterne lenker ==
Offisielt nettsted 
(en) Beau-Bassin Rose-Hill – kategori av bilder, video eller lyd på Commons
Vaterland småkirke

Vaterland småkirke også kjent som Vaterlandskirken lå i Vognmannsgata 25 på Vaterland i Oslo. Den var Oslos første småkirke, og var distriktskirke under Jakob menighet.
Kirken ble oppført etter tegninger av Heinrich Jürgensen, og stod ferdig i 1899 og ble innviet 22. desember 1899. En menighetssal i tilknytning til kirkerommet kunne stenges av med skyvedører. Kjelleren hadde rom til mindre møter, barnehage og speidergrupper. Vaterlandskirken skulle være åpen alle dager i uken og skulle være utgangspunkt for å løse praktiske og sosiale problemer i området. Den ble pusset opp i 1949, før den ble revet i 1960 som en del av saneringen av Vaterland.

		
		
		


== Referanser ==


== Kilder ==
Vaterland småkirke i Oslo byleksikon


== Eksterne lenker ==
(en) Vaterland småkirke – kategori av bilder, video eller lyd på Commons 
«Vaterland småkirke». Kulturminnesøk. Riksantikvaren – Direktoratet for kulturminneforvaltning.
Svaneklapperne

Svaneklapperne er gruppe mindre øyer som strekker seg mot øst og nord syd for Saltholm i Øresund. 
Svaneklapperne opptrer på kartografen Johannes Mejers kart fra 1656 og på Generalstabskartet fra 1890. På Svaneklapperne holder Øresunds eneste bestand av fjordsel eller stenkobbe til.


== Referanser ==
Rett Hjem - Country & Gospel 2010

Rett hjem - Country & Gospel er en CD og DVD-utgivelse med Martin Alfsen og Reflex. Bjøro Håland, Gaute Ormåsen, Grethe Svensen,Marianne Juvik Sæbø og Synnøve Alfsen er med som solister på utgivelsen som kom i 2010. Albumet ble fulgt opp med en juleplate året etter: Rett hjem til jul.


== Eksterne lenker ==
Omtale hos musikkonline.no
Sigurd Iversen

For fagforeningsmannen og lokomotivføren med samm navn, se Sigurd Iversen (fagforeningsmann)Sigurd Iversen (født 27. juli 1871 i Sarpsborg, død 3. januar 1943) var en norsk forretningsmann og politiker (H). 
Iversen hadde handelsutdanning, og drev agenturvirksomhet i Kristiania. Han var disponent i Tidens Tegn 1921–1928. Han var deretter disponent og hovedaksjonær i J. Olsens Enke Frøhandel på Bestum.
Han satt i Aker herredsstyre fra 1911 til 1928, og var ordfører 1917–1928. Han var også fylkestingsformann i Akershus 1919–1928.
Iversen var vararepresentant på Stortinget 1925–1927, og møtte en periode i 1926 som vara for Peter Andreas Morell. På Stortinget satt han i sosialkomiteen.
Sigurd Iversens vei på Bestun er oppkalt etter ham.


== Referanser ==


== Kilder ==
Iversen, Sigurd i Merkantilt biografisk leksikon 1935
Sigurd Iversen (1871-1943) på lokalhistoriewiki.no
Sigurd Iversen hos Norsk samfunnsvitenskapelig datatjeneste


== Eksterne lenker ==
(no) Sigurd Iversen hos Norsk senter for forskningsdata
Bergselva (Harstad)

Bergselva er ei elv i Harstad kommune i Troms. Elva er 9,6 km lang (20,7 km medregnet Sørlielva), og har et nedbørfelt på 51,95 km². Middelvannføringen ved munningen er 1,51 m³/s.Bergselvas øverste kilder ligger på sørsida av Soltuva (522 moh.) og den renner først mot vest ned til Innste Småvatnet (270 moh.). Elva, som her kalles Sørlielva, fortsetter deretter mot nord til Buttelvatnet (173 moh). Fra Buttelvatnet renner den ca. 500 meter lange Mølnelva ned til Storvatnet (137 moh.), nedbørfeltets største innsjø, og videre ned til Steinsåsvatnet (131 moh.) renner den korte Tømmeråselva.
Fra utløpet av Steinsåsvatnet starter selve Bergselva, som først renner gjennom et relativt uberørt skog- og myrlandskap. Nedenfor Åsegarden blir omgivelsene gradvis mer preget av jordbruksområder og bebyggelse. Langs de to siste kilometrene ligger boligområdene Sama og Bergseng. Elva munner ut i Bergsvågen, rundt 2 kilometer nordvest for Harstad sentrum.


== Referanser ==
Air Kasaï

Air Kasaï er et flyselskap med hovedkontor på N'Dolo lufthavn i Kinshasa i Den demokratiske republikken Kongo. Flyselskapet opererer med charterflyvninger i Afrika. Flyselskapet fikk i mars 2006 forbud mot å fly innen EU. Flyselskapet ble etablert i 1983 og var kjent som Transport Aérien Congo og Transport Aérien Zaïrois.


== Flåte ==
2 Antonov An-26
1 Fokker F-27
1 Hawker Siddeley Andover
1 Let L-410


== Referanser ==


== Eksterne lenker ==
Offisielt nettsted 
(en) Air Kasaï – kategori av bilder, video eller lyd på Commons
Tamgås

Tamgås (Anser anser domesticus og Anser cygnoid domesticus) er den domestiserte formen av gjess, i Europa og vesten forøvrig gjerne synonym med ulike gåseraser hvis progenitor er grågås (Anser anser). I det østre Asia regnes tamgåsas progenitor som svanegås (Anser cygnoid). Det domestiserte avkommet etter denne arten kalles gjerne knølgås eller afrikansk gås og kinesisk gås.


== Domestisering ==

Gjess regnes å ha blitt domestisert for omkring 5 000 år siden, og det har trolig vært tamgjess i Norden i cirka 4 000 år. Tamgåsa kan ligne viltformen i utfarging, men den kan også anta helt andre mønstre og farger, for eksempel bli helt hvit. Hos tamformer av svanegås er det vanlig at hannene utvikler en karakteristisk panneknøl, som ikke finnes hos viltformen.
Tamgjess varierer mye i størrelse, men er generelt mye større enn en viltformen. Flere raser blir mer enn 10 kg tunge. I så måte regnes emdenergås (A. a. domesticus) som verdens største tamgåsrase. Gassen blir cirka 11–14 kg tung, og gåsa cirka 9–11 kg.


== Tamgjess i Norge ==
I norsk fjærfeavl er gåserasen italienergås (også kalt hvit italiensk gås) mest populær til kjøttproduksjon i dag, men det er også, eller har vært, en viss produksjon av hvit kinesisk knølgås (hvit svanegås), amerikansk gås (gul amerikansk gås), dansk landgås, emdenergås, toulousergås og ølandsgås, i tillegg til de to norske gåserasene hvit norsk gås og smålensgås.
Hvit norsk gås (også kalt østlandsgås) var tidligere en populær norsk gåserase, men den er nå svært utsatt. Rasen er kjent fra cirka 1927, men kan være eldre enn dette. Man mener at hvit pommersk gås og emdenergås kan være hovedrasene, men at både toulousergås (også kalt toulousgås) og italienergås er innblandet. Rasen tapte etter hvert popularitet og på 1980-tallet var den nærmest utdødd, da Karl Riskjell fra Klepp og Oddvar Nerby fra Trysil startet et samarbeide. Riskjell kjøpte rugeegg fra Nerby. Da Nerby senere døde overtok Riskjell Nerbys bestand av avlsfugler. I et samarbeide med Landbrukshøyskolen på Ås krysset Riskjell egen besetning med landbruksskolens. Dagens bestand av hvit norsk gås, som er svært beskjeden, kan derfor hevdes å være etterkommere av dette avlsarbeidet.
Gassen blir cirka 9 kg tung, og gåsa cirka 8 kg.Smålensgås er en annen norsk gåserase, som dessuten er synonym med den gamle norske landgåsa. I eldre litteratur kalles den også for norsk gås og norsk flekket gås. Standardisering av denne rasen ble gjennomført i Østfold på begynnelsen av 1900-tallet, der den gamle betegnelsen for fylket var Smaalenene. Derav rasenavnet. Smålensgåsa er hvit med store mørkere flekker. Den ligner på den svenske skånegåsa, men er mindre enn denne. Man kan derfor tenke seg at skånegås har vært sentral for den norske rasen, som nå regnes som svært truet av utryddelse.
Gassen blir cirka 6,5 kg tung, og gåsa cirka 5,5 kg.


== Referanser ==


== Eksterne lenker ==
(en) Kategori:Domesticated geese – bilder, video eller lyd på Wikimedia Commons
Hauser Plads

Hauser Plads er en plass eller torv i Københavns Indre by. Den er adskilt fra Kultorvet med den tidligere biblioteksbygning som i dag tilhører Niels Brocks Gymnasium. Tilstøtende gater er Pustervig, Suhmsgade og Hausergade.


== Historie ==
Plassen er oppkalt etter sveitseren Conrad Caspar Hauser som i 1768 ble dansk gift og slo seg ned i byen. Etter britenes bombardement av København i 1807, kjøpte og bebygget Hauser en rekke tomter langs Hausergade, og Hauser Plads ble en  av de få umiddelbare og vesentlige byplanmessige endringer etter bombardementet. Tidligere ble torvet også kalt Suhms Plads etter historikeren Peter Frederik Suhm, som bodde her med sin store boksamling inntil sin død i 1798.


== Renovering ==
Hauser Plads fremstår i 2013 som nyrenovert med nye kontorer og gårdhave i kjellernivå, oppført for nesten 100  ansatte ved Center for Renhold i plassens gamle parkeringskjeller. Komplekset er tegnet av hollandske Karres en Brands Landschapsarchitecten og danske Polyform arkitekter. Ovenpå kontorene, litt over bakkenivå, er det innredet en grønn lekeplass. Plassen har også fått ny granittbelegning, og henger nå tydelig sammen med Kultorvet og Købmagergade.  


== Referanser ==
Kjell Joar Petersen-Øverleir

Kjell Joar Petersen-Øverleir (født 17. juni 1968) er en norsk politiker (H) og musiker som var ordfører i Hemnes kommune fra 2011 til 2015.
Petersen-Øverleir er utdannet som cand. agric. fra Norges landbrukshøgskole og cand. philol. fra Høgskolen i Bodø.


== Referanser ==
Vikings (TV-serie)

Vikings er en irsk-canadisk historisk dramaserie skapt av Michael Hirst for den kanadiske TV-kanalen History. Serien har gått siden 2013
Vikings er inspirert av historiske hendelser og sagnene om vikinghelten Ragnar Lodbrok, en svensk, norsk eller dansk småkonge som levde en gang på 700- og 800-tallet. Serien skildrer Ragnars «vikingliv» et sted i Skandinavia og hans dristige og brutale røvertokt i vesterled mot blant annet Lindisfarne og kong Ælla II av Northumbria, sammen med broren Rollo, kona og skjoldmøya Lagertha og andre krigere. Serien er innspilt i Irland, mens bakgrunnsbilder for fjordnaturscener er gjort på Vestlandet.
Serien har en rekke historisk riktige eller delvis riktige hendelser, som eksempelvis plyndringen av Lindisfarne og Paris, og Rollos adelsliv i Normandie. Samtidig har filmen hentydning til tilsynelatende parallelle hendelser som i virkeligheten skjedde med stort mellomrom, eksempelvis når hovedfigurene både deltar i plyndringen av Lindisfarne i 793 og samtidig møter på det aldrende barnebarnet av Karl den store som må ha levd nesten 200 år senere. Stedsnavnene og geografien er ofte feilplassert - både Uppsala og Hedeby fremstilles i et fjellandskap, og Ragnar Lodbroks bosetting i en fjord på Vestlandet går under navnet «Kattegat».
Sesong 1 av serien har brukt musikk fra det norske bandet Wardruna frontet av Einar "Kvitrafn" Selvik. Fra sesong 2 av blei Einar ansatt som co-komponist sammen med komponist Trevor Morris.


== Rolleliste ==


== Episoder ==


=== 1. sesong  (2013) ===
Rites of Passage (amerikansk premiere 3. mars)
Wrath of the Northmen (10. mars)
Dispossessed (17. mars)
Trial (24. mars)
Raid (31. mars)
Burial of the Dead (7. april)
A King's Ransom (14. april)
Sacrifice (21. april)
All Change (28. april)


=== 2. sesong  (2014) ===
Brother's War
Invasion
Treachery
Eye for an Eye
Answers in Blood
Unforgiven
Blood Eagle
Boneless
The Choice
The Lord's Prayer


=== 3. sesong  (2015) ===
Mercenary
The Wanderer
Warrior's Fate
Scarred
The Usurper
Born Again
Paris
To the Gates!
Breaking Point
The Dead


=== 4. sesong (2016) ===
A good treason (19. februar)
Kill the queen
Mercy
Yol
Promised
What Might Have Been
The Profit and the Loss
Portage
Death all 'Round
The Last Ship
The Outsider
The Vision
Two Journeys
In The Uncertain Hour Before the Morning
All His Angels


== Annet ==
Skikkelser fra Ragnar Lodbroks saga er tidligere også beskrevet i den amerikanske eventyrfilmen Vikingene fra 1958.


== Referanser ==


== Eksterne lenker ==
(en) Offisielt nettsted 
(en) Vikings (TV series) – kategori av bilder, video eller lyd på Commons 
(en) Vikings på Internet Movie Database 
(en) Vikings på Rotten Tomatoes 
(en) Vikings på Metacritic
Mustafas kiosk

Mustafas kiosk er en dansk barnebok fra 1999 av Jakob Martin Strid.. Boka har kommet ut på norsk - gjendiktet av Erlend Loe - og svensk.Boka er en samling av rim som handler om «kiosk-eieren Mustafa [som] forteller røverhistorier til barn».


== Debatt ==
Svenske medier har fortalt om kritikk på forlagets side på nettstedet Facebook, der boka menes å inneholde «en negativ stereotypi av muslimske menn. Kritikken handler både om tegningene og verselinjer som: En gång högg Mustafa huvudet av en man så det föll av och blödde - historien är faktiskt sann.»Etter at boka har blitt kalt rasistisk har forfatteren sagt at «Alle må affinde sig med satire... Man er ikke automatisk fritaget for humor, bare fordi man er indvandrer eller muslim. Følger man den logik, ender det jo med, at vi kun kan lave grin med hvide, heteroseksuelle mænd - hvor sjovt er det?»Erlend Loe sa i 2013 at «Hvis denne boken er rasistisk på en farlig måte, må vi også trekke «Tusen og en natt» fra bibliotekhyllene, og «Greven av Monte Cristo» og «Indiana Jones» og spillet «Prince of Persia» og mange andre kulturelle ytringer»Lars Bremnes har turnert med en skoleforestilling i Norge, med musikk som har lagt til teksten av vers fra boka. I 2013 sa han at «Jeg har aldri tenkt på at disse tekstene kan være rasistiske». NRK skrev at Bremnes har «sett på forestillingen som et deilig friminutt fra all fornuft, hvor man kan tulle med alt».


== Inndeling ==
Boka inneholder følgende rim «En frosk begikk et bankrøveri», «Jeg er en grusom fyr», «En tønne full av snørr», «Mine sokker, «I steinalderen», «Mustafas kiosk», «Hadde jeg hatt en gravemaskin», «Fugler, fugler», «Grønthandler Grønn», «På fiskefabrikken», «Syv stygge slimtroll», «Sjørøverfest» og «Spøkelseshuset».


== Referanser ==


== Se også ==
Mustafa
Pustervig

Pustervig er en liten gate i Københavns Indre By. Den forbinder Kultorvet ved Købmagergade med Hauser Plads og Suhmsgade.
Gaten nevnes første gang i 1552, men det vites ikke med sikkerhet hvor navnet stammer fra. Forslag til opphav er Putziger Wieck i Pommern, eller ordet kulpuster som er et eldre slangord for smed.Historikeren P. F. Suhm, som bodde i det gamle Pustervig hvor Hauser Plads nå ligger, stilte i 1770-årene her sitt private bibliotek til rådighet for allmennheten.Den lille gaten ble kjent i Sven Gyldmark og Poul Sørensen revyvise Hvem har du kysset i din gadedør, som ble fremført av Daimi Gentle og Dirch Passer i filmen Cirkusrevyen fra 1967.


== Referanser ==
Blaine Anderson

Blaine Devon Anderson er en rollefigur i den amerikanske TV-serien Glee. Blaine ble introdusert når Kurt dro til Dalton Academy for å sjekke opp sanggruppen the Warblers før en konkurranse. De to ble fort venner, og senere også kjærester. I sesong 3 byttet Blaine skole fra Dalton til McKinley for å være sammen med Kurt.


== Dalton ==
På Dalton var Blaine frontsanger og hoved-soloist for sangruppen the Dalton Academy Warblers.


== McKinley ==
På McKinley tok det litt tid før Blaine følte seg velkommen. De andre guttene fra Glee-klubben så på han som stor konkurranse og trodde han kom til å få alle soloene og være den mannlige hovedsangeren i alle konkurransene. Dette endret seg da Finn innså at det var mye viktigere å vinne enn å være hovedsanger. 


== Forholdet med Kurt ==
Kurt og Blaines forhold, også kjent som Klaine, er et av de i serien med størt fanbase. De har vært på nyhetene flere ganger og vært med på å gjøre verden litt mer åpen til homofili og homofile. 
Kurt og Blaine møttes i sesong 2, da Kurt dro til Dalton fordi han ble mobbet på McKinley. Kurt stoppet Blaine i en trapp for å spørre om sangklubben, og Blaine sa han kunne vise han. De to løp igjennom noen rom og møtte opp med resten av glee klubben, the Warblers. The Warblers, med Blaine som frontsanger sang Katy Perrys 'Teenage Dream' og Kurt falt for Blaine med en gang. 
Det tok derimot litt tid før Blaine fant ut av sine følelser, og etter å ha vært venner veldig lenge, gikk det opp for han da Kurt sang the Beatles' 'Blackbird' til ære for hans døde fugl, Pavarotti.